CELEX: 62020CN0426
Language: el
Date: 2020-09-10 00:00:00
Title: Υπόθεση C-426/20: Αίτηση προδικαστικής αποφάσεως την οποία υπέβαλε το Tribunal Judicial da Comarca de Braga, Juízo do Trabalho de Barcelos (Πορτογαλία) στις 10 Σεπτεμβρίου 2020 — GD, ES κατά Luso Temp — Empresa de Trabalho Temporário, S.A.

7.12.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 423/27
            
         
      Αίτηση προδικαστικής αποφάσεως την οποία υπέβαλε το Tribunal Judicial da Comarca de Braga, Juízo do Trabalho de Barcelos (Πορτογαλία) στις 10 Σεπτεμβρίου 2020 — GD, ES κατά Luso Temp — Empresa de Trabalho Temporário, S.A.
      (Υπόθεση C-426/20)
      (2020/C 423/41)
      Γλώσσα διαδικασίας: η πορτογαλική
      
         Αιτούν δικαστήριο
      
      Tribunal Judicial da Comarca de Braga, Juízo do Trabalho de Barcelos
      
         Διάδικοι στην υπόθεση της κύριας δίκης
      
      
         Ενάγοντες: GD, ES
      
         Εναγόμενη: Luso Temp — Empresa de Trabalho Temporário, S.A.
      
         Προδικαστικό ερώτημα
      
      Είναι αντίθετη στα άρθρα 3, παράγραφος 1, στοιχείο στ', και 5, παράγραφος 1, της οδηγίας 2008/104/ΕΚ (1) του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, περί της εργασίας μέσω εταιρείας προσωρινής απασχόλησης, ρύθμιση όπως αυτή του άρθρου 185, παράγραφος 6, του Código do Trabalho (εργατικού κώδικα) (που κυρώθηκε με τον νόμο 7/2009, της 12ης Φεβρουαρίου), σύμφωνα με την οποία προσωρινά απασχολούμενος δικαιούται σε κάθε περίπτωση μόνον άδεια μετ’ αποδοχών και επίδομα αδείας ανάλογα με τον χρόνο που εργάστηκε στον έμμεσο εργοδότη, ακόμη και αν η σχέση εργασίας αρχίζει ορισμένο ημερολογιακό έτος και λήγει δύο ή περισσότερα ημερολογιακά έτη μετά την ημερομηνία αυτή, ενώ οι εργαζόμενοι που έχουν προσληφθεί απευθείας από τον έμμεσο εργοδότη και καταλαμβάνουν την ίδια θέση για το ίδιο χρονικό διάστημα υπόκεινται στο γενικό καθεστώς αδειών, το οποίο εγγυάται μεγαλύτερη περίοδο αδείας μετ’ αποδοχών και υψηλότερο επίδομα αδείας, δεδομένου ότι η διάρκεια και το ύψος τους, αντιστοίχως, δεν εξαρτώνται από τον χρόνο της παρασχεθείσας εργασίας;
      
         (1)  ΕΕ 2008, L 327, σ. 9